Folketing
2006-04-20

Det er jo indlysende for enhver, det ved vi jo godt, og vi får også det svar, hvis vi spørger dem, der i hvert fald vil svare ærligt, at arbejdsbyrden stille og roligt falder i de bestående råd. Og det passer meget godt med tænkningen om, at vi reducerer, hvis man sidder begge steder. Så derfor er der egentlig ikke noget mærkeligt i det her. Det vil endda være noget, der sker i forstærket grad hen over året; det tror jeg vi vil få at se. Så det er egentlig ganske rimeligt, og det kommer ikke bag på nogen, heller ikke på dem, der stillede op, for det var kendt stof, det var vedtaget, det lå klart i forbindelse med kommunalreformen. Derfor vil jeg bare sige, at Venstre kan støtte ministerens afvisning af det her beslutningsforslag.